stanford-oval/wikipedia huggingface dataset:
คะเนเดียนพาร์ตเนอร์ชิปอะเกนสต์แคนเซอร์
การทำงานของกลุ่มพันธมิตร

คะเนเดียนพาร์ตเนอร์ชิปอะเกนสต์แคนเซอร์ จะได้รับคำสั่งจากรัฐบาลแคนาดา ในการดำเนินการตามยุทธศาสตร์ของกลยุทธ์แคนาดาเพื่อการควบคุมโรคมะเร็ง ซึ่งเริ่มดำเนินการในปี ค.ศ. 2007 และทำงานร่วมกับพันธมิตรทั่วประเทศแคนาดาเพื่อลดภาวะของโรคมะเร็งผ่านการประสานงาน, การเปลี่ยนแปลงระดับระบบ
โดยมุ่งเน้นไปที่การทำงานในทุกด้านของการควบคุมโรคมะเร็ง รวมทั้งการป้องกัน, การทำให้รอดชีวิต, การรักษาบรรเทา และการดูแลในตอนท้ายของชีวิต "การดำเนินการอย่างยั่งยืนต่อวิสัยทัศน์ร่วมกัน"เป็นส่วนหนึ่งของแผนกลยุทธ์ของพวกเขา ซึ่งจะดำเนินการในปี ค.ศ. 2012 ถึง 2017 และรวมถึงขอบเขตที่มีความสำคัญ
การป้องกันและการตรวจคัดกรอง
การวินิจฉัยและการดูแลรักษาคุณภาพสูง
ภาพรวมของบุคคลศูนย์กลาง
การวิจัย
การควบคุมโรคมะเร็งประชาชนกลุ่มปฐมชาติ, เอสกิโม และเมทีส
ประสิทธิภาพของระบบ
การจัดการความรู้
การมีส่วนร่วมของประชาชนและการเผยแพร่ประชาสัมพันธ์
แหล่งข้อมูลอื่น

เว็บไซต์ทางการ
คัมซอฟต์ลีทูมี

| "คัมซอฟต์ลีทูมี"> ซิงเกิลโดยเดอะฟลีตวูดส์ |
| --- | --- |
วางจำหน่าย: 1959
แนวเพลง: ป็อป
ค่ายเพลง: ดอลฟินเรเคิดส์
ผู้ประพันธ์เพลง: เกรตเชน คริสโตเฟอร์
โปรดิวเซอร์: เดอะฟลีตวูดส์
"คัมซอฟต์ลีทูมี" (อังกฤษ: Come Softly to Me) เป็นเพลงป็อปที่เดิมชื่อว่า "คัมซอฟต์ลี" (Come Softly) เขียนโดยเกรตเชน คริสโตเฟอร์ เผยแพร่ในปี ค.ศ. 1959 และขับร้องโดยวงเดอะฟลีตวูดส์ ถือเป็นเพลงแรกที่ออกโดยค่ายใหม่ ดอลฟินเรเคิดส์ และติดชาร์ตอันดับ 1 เดิมเมื่อใช้ชื่อว่า "คัมซอฟต์ลี" เมื่อเพลงฮิตจริงเปลี่ยนมาเป็น "คัมซอฟต์ลีทูมี"  เพลงบันทึกเสียงที่บ้านโดยพวกเขาร้องในลักษณะอะแคปเปลลา กับจังหวะเขย่ากุญแจรถของสมาชิกวงที่ชื่อ โทรเซล จากนั้นเมื่อส่งเทปไปยังลอสแอนเจลิส จึงได้เพิ่มเครื่องดนตรีอื่น บาง ๆ เล็กน้อย คือเสียง อคูสติกกีตาร์ของบอนนี กีตาร์
เจ้าของค่ายดอลฟินเรเคิดส์ ที่ชื่อ บ็อบ ไรส์ดอร์ฟ ให้เปลี่ยนชื่อเพลง เขาคิดว่าคำว่า "คัมซอฟต์ลี" อาจทำให้เข้าใจผิดเป็นเรื่องทะลึ่ง ลามกได้ จึงเปลี่ยนชื่อมาเป็น "คัมซอฟต์ลีทูมี" เพลงออกขายเป็นซิงเกิลในปี ค.ศ. 1959 ติดอันดับ 1 บนชาร์ตบิลบอร์ดฮอต 100 ในเดือนเมษายน
มีศิลปินหลายคนที่นำเพลงนี้ไปทำใหม่ เช่น แซนดี ซาลิสบูรี, บ็อบ เวลช์, แฟรงกี วอแกน ร่วมด้วยเดอะเคย์ซิสเตอร์ส ที่ติดชาร์ตเพลงฮิตในสหราชอาณาจักรด้วย และวงเดอะซีกเกอร์ส ติดอันดับ 95 บนบิลบอร์ดฮอต 100 และอันดับ 20 ในชาร์ตสหราชอาณาจักร ในปี 1972-73
คัมภีร์สาวหยก

คัมภีร์สาวหยก หรือ วิชาดรุณีหยก หรือ วิชาสตรีหยก หรือ คัมภีร์สุรางคนางค์ใจพิสุทธิ์ (จีน: 玉女素心劍法 ; อังกฤษ: Swordplay of Jade Maiden) เป็นสุดยอดวิชาของสำนักสุสานโบราณในนิยายกำลังภายในชุดมังกรหยกของกิมย้ง
ลิ้มเฉียวเอ็งเป็นผู้คิดค้นวิทยายุทธนี้เพื่อใช้สยบวิชาของสำนักช่วนจินก่า  แต่กระนั้นก็เป็นยอดวิชาที่หาได้ยาก  วิชานี้ต้องฝึกสองคนเพื่อป้องกันธาตุไฟแทรก  ลี้มกโช้วต้องการครอบครองวิชาชุดนี้มากจึงพยายามที่จะลอบเข้าสุสานโบราณหลายครั้งแต่ไม่สำเร็จ  และต่อมาเอี้ยก่วยและเซียวเหล่งนึ่งก็ฝึกวิชานี้จนสำเร้จ
คังโคเระ เดอะ มูฟวี

| คังโคเระ เดอะ มูฟวี |
| --- | --- |
กำกับ: เคโซ คูซากาวะ
บทภาพยนตร์: จุกกิ ฮานาดะ เคนซูเกะ ทานากะ
สร้างจาก: คันไตคอลเลกชัน โดย ดีเอ็มเอ็ม.คอม พาวเวอร์คอร์ดสตูดิโอ และ คะโดะกะวะเกมส์
นักแสดงนำ: สึมิเระ อูเอซากะ ฯลฯ
บริษัทผู้สร้าง: ดิโอมีเดีย 
ผู้จัดจำหน่าย: คาโดกาวะพิกเชอส์
วันฉาย: 26 พฤศจิกายน พ.ศ. 2559 (ญี่ปุ่น) 10 มิถุนายน พ.ศ. 2560 (ไทย)
ความยาว: 91 นาที
ประเทศ: ญี่ปุ่น
ภาษา: ญี่ปุ่น
ทำเงิน: 86.7 ล้านบาท (ญี่ปุ่น)
คังโคเระ เดอะ มูฟวี (ญี่ปุ่น: 劇場版 艦これ; โรมาจิ: Gekijōban KanKore; ทับศัพท์: เกกิโจบัง คังโคเระ; อังกฤษ: KanColle: The Movie; ชื่อเต็ม: Fleet Girls Collection Movie Sequence) เป็นภาพยนตร์อนิเมะญี่ปุ่น ที่สร้างมาจากเกมคันไตคอลเลกชัน และเป็นภาคต่อจากซีรีส์อนิเมะโทรทัศน์เรือรบโมเอะ กำกับโดย เคโซ คุซากาวะ ให้เสียงพากย์นำโดย สึมิเระ อุเอซากะ, รินะ ฮิดากะ, ยูมิ ทานิเบะ, ซากิ ฟูจิตะ, นาโอ โทยามะ, อายะ ซูซากิ และยูกะ เองูจิ เข้าฉายในประเทศญี่ปุ่นโดยคาโกกาวะพิกเชอส์ เมื่อวันที่ 26 พฤศจิกายน พ.ศ. 2559 และเข้าฉายในระบบ 4 มิติ เมื่อวันที่ 11 กุมภาพันธ์ พ.ศ. 2560 เข้าฉายในประเทศไทยเมื่อวันที่ 10 มิถุนายน พ.ศ. 2560
ภาพยนตร์เรื่องนี้ทำรายได้เปิดตัวสัปดาห์แรกที่ญี่ปุ่นอยู่ที่ 104.2 ล้านเยน (หรือประมาณ 32.54 ล้านบาท)
แหล่งข้อมูลอื่น

สถานีย่อยการ์ตูนญี่ปุ่น
เว็บไซต์ทางการ (ญี่ปุ่น)
คังโคเระ เดอะ มูฟวี (อนิเมะ) ที่เครือข่ายข่าวอนิเมะ
คังโคเระ เดอะ มูฟวี ที่อินเทอร์เน็ตมูวีเดตาเบส
| ด ค กดิโอเมเดีย |
| --- | --- |
ตั้งแต่ พ.ศ. 2548–2551 ในชื่อว่า สตูดิโอบาร์เซโลนา ตั้งแต่ พ.ศ. 2551–ปัจจุบัน ในชื่อว่า ดิโอเมเดีย
ซีรีส์โทรทัศน์:  Nanatsuiro Drops (2007)  โคโดโมะ โนะ จิคัง (2007)  ความลับในใจของคุณหนูไอดอล (2008)  ความลับในใจของคุณหนูไอดอล: Purezza (2009)  Shinkyoku Sōkai Polyphonica Crimson S (2009)  หมึกสาว! ลุยหลุดโลก (2010)  Astarotte no Omocha! (2011)  หมึกสาว!? ลุยหลุดโลก (2011)  Campione! (2012)  ตัวป่วนชั้นเซียน มาตบเกรียนถึงต่างโลก (2013)  ตัวเลือกสะกิดรักพลพรรคคนเพี้ยน (2013)  เทพจิ้งจอกเงิน (2013)  ปริศนาสั่งฆ่า (2014)  Cute High Earth Defense Club Love! (2015)  เรือรบโมเอะ (2015)  ฟาฟเนียร์ มังกรไร้ขีดจำกัด (2015)  เทพนักดาบข้ามภพ (2015)  Sky Wizards Academy (2015)  The Lost Village (2016)  ฮันดะคุง (2016)  Girlish Number (2016)  สายลมรักฤดูร้อน (2017)  อะโหยัยโง่ (2017)  Action Heroine Cheer Fruits (2017)  My Girlfriend Is Shobitch (2017)  บีทเลส (2018)  จิโอะจัง แม่หนู โหด มัน ฮา (2018)  บทเรียนรักเส้นทางหัวใจ (2019)  คนเล็กทะยานฟ้า (2019–2020)  สตรีศักดิ์สิทธิ์อิทธิฤทธิ์สารพัดอย่าง (2021)  ฟุตซอลบอยส์!!!!! (2022)  เภสัชกรเทพสองโลก (2022)  การปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ (2023)  สืบลับฉบับคาโมโนะฮาชิ รอน (2023)  สตรีศักดิ์สิทธิ์อิทธิฤทธิ์สารพัดอย่าง ฤดูกาลที่ 2 (2023) 
โอวีเอ:  Magical Witch Punie-chan (2006–2008)  โคโดโมะ โนะ จิคัง (2007)  โคโดโมะ โนะ จิคัง 2 Gakki (2009)  โคโดโมะ โนะ จิคัง: A Child's Summer Time (2011)  Astarotte no Omocha! EX (2011)  หมึกสาว!! ลุยหลุดโลก (2012–2014)  ความลับในใจของคุณหนูไอดอล: Finale (2012)  Yumekuri (2012)  ตัวป่วนชั้นเซียน มาตบเกรียนถึงต่างโลก (2013)  ตัวเลือกสะกิดรักพลพรรคคนเพี้ยน (2014)  ปริศนาสั่งฆ่า (2014)  Sky Wizards Academy (2016)  My Girlfriend Is Shobitch (2018) 
ภาพยนตร์:  คังโคเระ เดอะ มูฟวี (2016) 
 หมวดหมู่
คันทรี่ กรุ๊ป ดีเวลลอปเมนท์

| --- | --- |

ประเภท: ธุรกิจขนาดกลาง
อุตสาหกรรม: MAI Industry
รูปแบบ: บริษัทมหาชน
ก่อนหน้า: บริษัท ไดอาน่า ดีพาร์ทเม้นท์สโตร์ จำกัด (8 มิถุนายน พ.ศ. 2525 - 28 มีนาคม พ.ศ. 2538 บริษัท ไดอาน่า ดีพาร์ทเม้นท์สโตร์ จำกัด (มหาชน) (29 มีนาคม พ.ศ. 2538 - 24 กรกฎาคม พ.ศ. 2549)  บริษัท ดราก้อนวัน จำกัด (มหาชน) (25 กรกฎาคม พ.ศ. 2549 - 14 พฤษภาคม พ.ศ. 2553)
ก่อตั้ง: 8 มิถุนายน พ.ศ. 2525 (ในชื่อ บริษัท ไดอาน่า ดีพาร์ทเม้นท์สโตร์ จำกัด) 29 มีนาคม พ.ศ. 2538 (ในชื่อ บริษัท ไดอาน่า ดีพาร์ทเม้นท์สโตร์ จำกัด (มหาชน)) 25 กรกฎาคม พ.ศ. 2549 (ในชื่อ บริษัท ดราก้อนวัน จำกัด (มหาชน)) 14 พฤษภาคม พ.ศ. 2553 (เปลี่ยนเป็นชื่อปัจจุบัน)
สำนักงานใหญ่: 898 อาคารเพลินจิตทาวเวอร์ ชั้น 20 ถนนเพลินจิต แขวงลุมพินี เขตปทุมวัน กรุงเทพ 
บุคลากรหลัก: วิกรม คุ้มไพโรจน์ (ประธานกรรมการ)   พลตำรวจเอก พัชรวาท วงษ์สุวรรณ (รองประธานกรรมการ) นันทิพัฒน์ ศิริวัฒน์ภัคดี (ประธานเจ้าหน้าที่บริหาร)
เว็บไซต์: http://www.cgd.co.th
บริษัท คันทรี่ กรุ๊ป ดีเวลลอปเมนท์ จำกัด (มหาชน) (อังกฤษ: COUNTRY GROUP DEVELOPMENT PUBLIC COMPANY LIMITED ชื่อย่อ:CGD) (เดิมชื่อ บริษัท ดราก้อนวัน จำกัด (มหาชน),บริษัท ไดอาน่าดีพาร์ทเม้นท์สโตร์ จำกัด (มหาชน) และบริษัท ไดอาน่าดีพาร์ทเม้นท์สโตร์ จำกัด) ก่อตั้งขึ้นเมื่อวันที่ 8 มิถุนายน พ.ศ. 2525 จดทะเบียนเริ่มแรกประกอบธุรกิจขายอาหารทะเล ต่อมาได้ขยายการประกอบธุรกิจไปยังห้างสรรพสินค้า ใช้ชื่อว่า "ไดอาน่าดีพาร์ทเม้นท์สโตร์" ต่อมาบริษัทฯ จดทะเบียนแปลงสภาพเป็นบริษัทมหาชนจำกัด ใช้ชื่อแรกดังชื่อบริษัทที่ว่า "บริษัท ไดอาน่าดีพาร์ทเม้นท์สโตร์ จำกัด (มหาชน)" เมื่อวันที่ 29 มีนาคม พ.ศ. 2538 ต่อมาบริษัทฯ ได้รับการเสนอขายหุ้นสามัญแก่ประชาชนทั่วไป (IPO) ให้เป็นหลักทรัพย์จดทะเบียนเข้าซื้อขายในตลาดหลักทรัพย์แห่งประเทศไทยวันแรกเมื่อวันที่ 7 พฤษภาคม พ.ศ. 2540 ใช้ชื่อย่อหลักทรัพย์ว่า "DIANA" ต่อมาบริษัทฯ ได้เปลี่ยนชื่อเป็น "บริษัท ดราก้อนวัน จำกัด (มหาชน)" เมื่อวันที่ 25 กรกฎาคม พ.ศ. 2549 ใช้ชื่อย่อหลักทรัพย์ว่า "D1" และเปลี่ยนลักษณะการประกอบธุรกิจคือ การจัดจำหน่ายสินค้าและให้บริการที่เกี่ยวกับเทคโนโลยีสมัยใหม่ และต่อมาได้เปลี่ยนเป็นชื่อดังเช่นปัจจุบันคือ "บริษัท คันทรี่ กรุ๊ป ดีเวลลอปเม้นท์ จำกัด (มหาชน)" เปลี่ยนกลุ่มอุตสาหกรรม จาก MAI Industry หมวดธุรกิจอสังหาริมทรัพย์ ไปยังหมวดธุรกิจใน SET กลุ่มอุตสาหกรรมอสังหาริมทรัพย์และก่อสร้าง หมวดธุรกิจพัฒนาอสังหาริมทรัพย์ เมื่อวันที่ 14 พฤษภาคม พ.ศ. 2553 ใช้ชื่อย่อหลักทรัพย์ใหม่ว่า "CGD" ปัจจุบันบริษัทดำเนินธุรกิจการลงทุนโดยการถือหุ้นในบริษัทอื่นๆ (Holding Company) โดยจะลงทุนในบริษัทซึ่งมีศักยภาพที่จะเติบโตและสร้างผลกำไร หรือมีคุณสมบัติที่จะเป็นบริษัทจดทะเบียนในตลาดหลักทรัพย์ได้ในอนาคต
สินทรัพย์ของบริษัท

อาคารพักอาศัย เอเลเมนท์ ศรีนครินทร์
ศูนย์ข้อมูลแองคอเรจ พอยท์ ลอนดอน ประเทศอังกฤษ
โครงการเจ้าพระยาเอสเตท
โรงแรมคาเปลลา กรุงเทพ
โรงแรมโฟร์ซีซั่นส์ กรุงเทพ ณ แม่น้ำเจ้าพระยา
อาคารพักอาศัยส่วนบุคคล โฟร์ซีซั่นส์ กรุงเทพ ณ แม่น้ำเจ้าพระยา
คอมิเก็ต

การเข้าแถวเพื่อเข้าสู่งานคอมิเก็ต
คอมิเก็ต หรือ คอมิก มาร์เก็ต (อังกฤษ: Comiket หรือ Comic Market) เป็นงานขายตรงโดจินชิที่ใหญ่ที่สุดในโลก จัดขึ้นที่โตเกียวบิกไซต์ ในกรุงโตเกียว ประเทศญี่ปุ่น ปีละสองครั้ง งานคอมิเก็ตครั้งแรกจัดขึ้นในเดือนธันวาคม พ.ศ. 2518 โดยมีศิลปินเข้าร่วมเพียง 30 กลุ่ม และมีผู้เข้าร่วมงานประมาณ 700 คน แต่หลังจากนั้นจำนวนผู้เข้าร่วมเพิ่มขึ้นเรื่อยๆ กว่า 350,000 คนดังในปัจจุบัน
งานคอมิเก็ตจัดขึ้นเพื่อให้นักเขียนโดจินชิได้จำหน่ายและแลกเปลี่ยนผลงานของตน โดยไม่ได้มีจุดมุ่งหมายหลักเพื่อทำกำไร ดังนั้นจึงไม่มีการ์ตูนจากสำนักพิมพ์ใหญ่ๆ จำหน่าย อย่างไรก็ดีนักเขียนการ์ตูนสมัครเล่นหลายรายสามารถสร้างรายได้ให้กับตัวเองอย่างเป็นกอบเป็นกำจากการจำหน่ายผลงานในคอมิเก็ต นอกจากนี้ ผลงานที่จำหน่ายในคอมิเก็ตยังถือเป็นของหายาก และมักจะถูกนำไปจำหน่ายในราคากว่า 10 เท่าของราคาขายในวันงาน
คณะกรรมการเตรียมงานคอมิเก็ต

คณะกรรมการเตรียมงานคอมิเก็ต (อังกฤษ: Comic Market Preparatory Committee; CMPC) เป็นผู้จัดและดูแลงานคอมิเก็ตให้ดำเนินไปได้ด้วยความเรียบร้อย
ในปัจจุบัน มีศิลปินกว่า 35,000 กลุ่ม เรียกว่า "เซอร์เคิล" จำหน่ายผลงานในงานคอมิเก็ต และมีผู้เข้าร่วมงานกว่า 350,000 คน ในเวลา 3 วัน เมื่อรวมพนักงานรักษาความปลอดภัย ตำรวจ ผู้จัดงาน สื่อมวลชน และอาสาสมัคร อาจกล่าวได้ว่ามีผู้เข้าร่วมงานกว่าครึ่งล้านคน ด้วยเหตุนี้ บริษัทโทรศัพท์มือถือจึงต้องตั้งเสากระจายสัญญาณพิเศษในบริเวณงาน นอกจากนี้ โรงแรม บริษัทรถไฟและรถบัสในบริเวณใกล้เคียง ต่างจัดบริการพิเศษเพื่อรับรองผู้เข้าร่วมงาน
เวลาและสถานที่จัดงาน

งานคอมิเก็ตจัดขึ้นปีละสองครั้ง ครั้งละสามวัน ครั้งหนึ่งตอนกลางเดือนสิงหาคม และอีกครั้งหนึ่งตอนปลายเดือนธันวาคม งานทั้งสองครั้งนี้ถูกเรียกว่า "คอมิเก็ตหน้าร้อน" และ "คอมิเก็ตหน้าหนาว" ตามลำดับ สถานที่จัดงานในปัจจุบันคือศูนย์ประชุม โตเกียวบิ๊กไซต์ บนเกาะโอไดบะ ในกรุงโตเกียว ผู้เข้าร่วมงานสามารถเข้าสู่บริเวณงานได้ตั้งแต่เวลา 10 นาฬิกา
ค่าใช้จ่าย

ผู้เข้าร่วมงานไม่ต้องจ่ายค่าบัตรเข้างาน อย่างไรก็ดี ผู้เข้าร่วมงานควรจะซื้อหนังสือ คาตาล็อกงานคอมิเก็ต เพื่อช่วยให้สามารถเลือกซื้อสินค้าที่ต้องการได้อย่างรวดเร็ว
คาตาล็อกงานคอมิเก็ต > ตัวคาตาล็อก

คาตาล็อกงานคอมิเก็ตมีข้อมูลเกี่ยวกับเซอร์เคิลที่มาออกงานและกิจกรรมต่างๆ มีจำหน่ายทั้งในรูปแบบหนังสือและซีดีรอม หนังสือคาตาล็อกนั้นมีความหนาประมาณสมุดโทรศัพท์ฺขนาดเล็ก ในคาตาล็อกทั้งสองแบบจะมีรายชื่อของเซอร์เคิล แผนที่บริเวณงาน วิธีเดินทางไปและกลับจากงาน กฎของงาน และรูปภาพตัวอย่างของแต่ละเซอร์เคิล เซอร์เคิลละหนึ่งภาพ ซึ่งภาพตัวอย่างนี้เป็นประโยชน์อย่างมากสำหรับผู้เข้าร่วมงานจากต่างชาติ
นอกจากนี้ คาตาล็อกในรูปแบบซีดีรอมยังมีโปรแกรมที่มีความสามารถดังต่อไปนี้
ค้นหาเซอร์เคิลตามวัน สถานที่ตั้งร้าน ชื่อ แนวผลงาน ฯลฯ
สร้างรายการซื้อสินค้า
สร้างแผนที่และรายชื่อตามความต้องการของผู้ใช้
แผนที่บริเวณงานที่สามารถใช้เมาส์คลิกและลากเพื่อดูรายละเอียด
บันทึกรายชื่อเซอร์เคิลเป็นไฟล์นามสกุล .csv เพื่อนำไปใช้กับโปรแกรมตารางคำนวณต่างๆ
ผู้เข้าร่วมงานไม่จำเป็นต้องซื้อคาตาล็อก แต่หากไม่มีคาตาล็อกแล้วจะไม่สามารถซื้อสินค้าที่ต้องการได้โดยเร็ว เนื่องจากงานมีขนาดใหญ่มาก
เว็บไซต์อย่างเป็นทางการของคอมิเก็ตมีรายชื่อของร้านค้า (เรียงตามจังหวัด) ที่จำหน่ายคาตาล็อก อย่างไรก็ดี บางร้านก็จำหน่ายแต่หนังสือ และบางร้านก็จำหน่ายแต่ซีดีรอม ร้านค้าบางร้านมีบริการให้ลูกค้าจากต่างชาติสั่งคาตาล็อกได้
คาตาล็อกงานคอมิเก็ตมักจะถูกวางจำหน่ายสองสัปดาห์ก่อนวันงาน ร้านขายการ์ตูนขนาดใหญ่เช่น โทระ โนะ อานะ, มันดาราเกะ, และอะนิเมะท มักจะยังมีคาตาล็อกเหลือจำหน่ายจนถึงวันแรกของงาน นอกจากนี้ ผู้เข้าร่วมงานยังสามารถซื้อคาตาล็อกได้ที่หน้างานอีกด้วย
กฎ

ห้ามวิ่ง (เพื่อป้องกันคนเหยียบกัน)
ห้ามเข้าแถวเพื่อเข้างานก่อนเวลางานนานมากๆ เนื่องจากเสียงเอะอะของผู้รองานสร้างความรำคาญให้กับชุมชนรอบข้าง
ห้ามถ่ายภาพผู้แต่งคอสเพลย์นอกบริเวณที่จัดไว้ให้เล่นคอสเพลย์โดยเฉพาะ
ห้ามถ่ายภาพโดยไม่ได้รับอนุญาตจากผู้ถูกถ่ายภาพ
สิ่งที่ควรนำไปและไม่ควรนำไป > สิ่งที่ควรนำไป

แผนที่บริเวณงาน
กระเป๋าสะพายหรือกระเป๋าถือที่ใช้ได้สะดวก
สมุดสำหรับสเก็ตช์ภาพที่มีกระดาษคุณภาพดี โดยสามารถนำไปขอให้ศิลปินที่ชื่นชอบวาดภาพให้ได้
นามบัตร (สำหรับไว้แลกเปลี่ยนกับศิลปิน)
เศษสตางค์ (เนื่องจากเซอร์เคิลบางครั้งอาจไม่มีเงินทอน)
ตารางเวลารถไฟ
ปากกาหรือดินสอ
กล้องถ่ายรูป
เสื้อที่ใส่สบายและทำให้หายใจได้สะดวก
โทรศัพท์ฺมือถือ
เพื่อน (ช่วยแบ่งกันไปซื้อของ ถ้าพูดภาษาญี่ปุ่นได้ด้วยจะยิ่งดี)
สิ่งที่ควรนำไปและไม่ควรนำไป > สิ่งที่ไม่ควรนำไป

สมุดเช็คหรือเช็คเดินทาง
อาวุธหรือของมีคม
เสื้อผ้าที่ใหญ่หรือหนัก
หนังสือคาตาล็อก
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
คำถามที่พบบ่อยเกี่ยวกับคอมิเก็ต: "คำแนะนำสู่คอมิเก็ตสำหรับชาวต่างชาติ" เก็บถาวร 2006-04-14 ที่ เวย์แบ็กแมชชีน (อังกฤษ)
เว็บไซต์ของ แดน คาเนมิสึ นักมานุษยวิทยาและนักแปลผู้ศึกษาวัฒนธรรมโดจินชิ เก็บถาวร 2006-06-14 ที่ เวย์แบ็กแมชชีน (อังกฤษ)
คามิเก็ตวอล์เกอร์ กลุ่มสนทนาใน "ยาฮูกรุปส์" เกี่ยวกับคอมิเก็ต (ต้องลงทะเบียน) (อังกฤษ)
คัมทูแดดดี้

| คัมทูแดดดี้ |
| --- | --- |

อีพีโดยเอเฟ็กซ์ ทวิน
วางตลาด: 6 ตุลาคม พ.ศ. 2540
บันทึกเสียง: พ.ศ. 2539, พ.ศ. 2540
แนวเพลง: อีเลคโทรนิก
ความยาว: 32:54
ค่ายเพลง: Warp Records Sire/WEA Records
โปรดิวเซอร์: ริชาร์ด ดี. เจมส์
:  
"คัมทูแดดดี้" (อังกฤษ: Come To Daddy) เป็นอีพี ของ เอเฟ็กซ์ ทวิน ออกจำหน่าย ในปี พ.ศ. 2540 ขึ้นชาร์ตซิงเกิลแห่งสหราชอาณาจักรอันดับสูงสุดที่ 36 เป็นผลงานสร้างชื่อให้กับเขา
รายชื่อเพลง

1 "Come To Daddy, Pappy Mix" – 4:22
2 "Flim" – 2:57
3 "Come To Daddy, Little Lord Faulteroy Mix" – 3:50
4 "Bucephalus Bouncing Ball" – 5:44
5 "To Cure A Weakling Child, Contour Regard" – 5:10
6 "Funny Little Man" – 3:58
7 "Come to Daddy, Mummy Mix" – 4:24
8 "IZ-US" – 2:57
คัมภีร์อธิกธรรม

คัมภีร์อธิกธรรม  หรือ คัมภีร์สารบบที่สอง (อังกฤษ: Deuterocanonical books) เป็นคำที่คริสตจักรโรมันคาทอลิกและอีสเทิร์นออร์ทอดอกซ์ใช้มาตั้งแต่คริสต์ศตวรรษที่ 16 เพื่อหมายถึงหนังสือจำนวนหนึ่งที่สภาแจมเนียไม่ยอมรับเข้าในสารบบคัมภีร์ฮีบรู แต่คริสตจักรทั้งสองยังคงยอมรับให้รวมอยู่ในสารบบพันธสัญญาเดิม การเรียกว่า "สารบบที่สอง" เพื่อให้ต่างจากคัมภีร์สารบบที่หนึ่งที่ทั้งสองฝ่ายยอมรับเหมือนกัน
ด้วยเหตุนี้คัมภีร์สารบบที่สอง จึงถือเป็นคัมภีร์ในสารบบคัมภีร์ไบเบิลของนิกายโรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ ต่างจากนิกายโปรเตสแตนต์ส่วนใหญ่ที่ไม่ยอมรับหนังสือชุดดังกล่าว และถือว่าเป็นคัมภีร์นอกสารบบ
คริสตจักรโรมันคาทอลิก ถือว่าคัมภีร์พันธสัญญาเดิม สารบบที่สอง มี 9 เล่ม ได้แก่
หนังสือโทบิต
หนังสือยูดิธ
หนังสือเอสเธอร์ เพิ่มเติมในบทที่ 10 ข้อที่ 4 ถึงบทที่ 16 ข้อที่ 24
หนังสือมัคคาบี ฉบับที่ 1
หนังสือมัคคาบี ฉบับที่ 2
หนังสือปรีชาญาณ
หนังสือบุตรสิรา
หนังสือบารุค
หนังสือดาเนียล เพิ่มเติม
คัพภวิทยา

ตัวอ่อนระยะมอรูลา (Morula) , ระยะ 8 เซลล์
1 - มอรูลา (morula), 2 - บลาสตูลา (blastula)
เอ็มบริโอ 6 สัปดาห์หลังประจำเดือนครั้งสุดท้าย
คัพภวิทยา หรือ วิทยาเอ็มบริโอ (อังกฤษ: embryology) เป็นการศึกษาการเจริญของเอ็มบริโอ เอ็มบริโอคือขั้นหนึ่งของการเจริญของสิ่งมีชีวิตก่อนคลอดหรือออกจากไข่ หรือในพืชคือในระยะก่อนการงอก (germination)
คัพภวิทยาหมายถึงการเจริญของไข่ที่ได้รับการผสมแล้ว (ไซโกต) และมีการเปลี่ยนแปลงไปเป็นเนื้อเยื่อและอวัยวะต่าง ๆ หลังจากระยะแยก (cleavage) เซลล์ที่กำลังแบ่งตัว หรือมอรูลา (morula) จะกลายมาเป็นลูกบอลกลวง หรือบลาสตูลา (blastula) ซึ่งมีการเจริญของรูหรือช่องที่ปลายด้านหนึ่ง
ในสัตว์ บลาสตูลาจะมีการเจริญแบ่งได้ออกเป็น 2 ทาง ทำให้สามารถแบ่งสัตว์ในอาณาจักรสัตว์ออกเป็น 2 ประเภท ประเภทแรกคือหากมีการเจริญของรูในบลาสตูลา (บลาสโตพอร์ (blastopore)) กลายเป็นปากของสัตว์ จะเรียกว่าพวกโพรโตสโตม (protostome) แต่หากรูนั้นเจริญเป็นทวารหนัก จะเรียกว่าพวกดิวเทอโรสโตม (deuterostome) สัตว์พวกโพรโตสโตมได้แก่สัตว์ไม่มีกระดูกสันหลัง เช่น แมลง หนอน และพวกหอยกับปลาหมึก ในขณะที่พวกดิวเทอโรสโตมได้แก่สัตว์ที่วิวัฒนาการสูงเช่นสัตว์มีกระดูกสันหลัง (vertebrates) บลาสตูลาจะเปลี่ยนแปลงไปเป็นโครงสร้างที่เรียกว่า แกสตรูลา (gastrula)
1 - บลาสตูลา (blastula), 2 - แกสตรูลา (gastrula) และบลาสโตพอร์ (blastopore); สีส้มแทนเอ็กโทเดิร์ม, สีแดงแทนเอนโดเดิร์ม
แกสตรูลาและบลาสโตพอร์จะเจริญไปเป็นชั้นต่าง ๆ 3 ชั้น (germ layers) ซึ่งเป็นต้นกำเนิดของอวัยวะและเนื้อเยื่อในร่างกายทั้งหมด
ชั้นในสุด หรือ เอนโดเดิร์ม (endoderm) เจริญไปเป็นอวัยวะในทางเดินอาหาร ปอด และกระเพาะปัสสาวะ
ชั้นกลาง หรือ เมโซเดิร์ม (mesoderm) เจริญไปเป็นกล้ามเนื้อ โครงกระดูก และระบบเลือด
ชั้นนอกสุด หรือ เอ็กโทเดิร์ม (ectoderm) เจริญไปเป็นระบบประสาทและผิวหนัง
สำหรับในมนุษย์ เอ็มบริโอหมายถึงกลุ่มเซลล์ที่กำลังแบ่งตัวรูปทรงกลมจากระยะที่ไซโกตฝังตัวอยู่ในผนังมดลูกจนกระทั่งถึงสิ้นสุดสัปดาห์ที่ 8 หลังจากตั้งครรภ์ หลังจากสัปดาห์ที่ 8 จะเรียกตัวอ่อนของมนุษย์ว่าทารกในครรภ์ (fetus) เอ็มบริโอของสัตว์หลายชนิดจะมีลักษณะคล้ายกับสัตว์ชนิดอื่น ๆ ในระยะการเจริญช่วงแรกๆ เหตุผลที่มีความคล้ายคลึงกันนั้นเนื่องจากสิ่งมีชีวิตมีการปรับตัวในสิ่งแวดล้อมของการตั้งครรภ์ ความคล้ายคลึงกันในสิ่งมีชีวิตแต่ละชนิดเรียกว่า โครงสร้างกำเนิดต่างกัน (analogous structures) ซึ่งเป็นโครงสร้างที่ทำหน้าที่หรือกลไกเหมือนกันแต่วิวัฒนาการมาจากคนละส่วนกัน
แหล่งข้อมูลอื่น

Embryo Research UK philosophy and ethics website discussing the ethics of embryology
Human embryo research เก็บถาวร 2008-08-29 ที่ เวย์แบ็กแมชชีน Canadian website covering the ethics of human embryo research
University of Indiana's Human Embryology Animations เก็บถาวร 2019-10-16 ที่ เวย์แบ็กแมชชีน
The Developing Human (Keith L.Moore)  http://www.youtube.com/watch?v=Rb0uZefwQnc
คัง ฮย็อง-ซ็อก

| คัง ฮย็อง-ซ็อก |
| --- | --- |
강형석
Kang Hyung-suk for Marie Claire Korea, December 2021
เกิด:  (1992-01-01) 1 มกราคม ค.ศ. 1992 (32 ปี) ประเทศเกาหลีใต้
ชื่ออื่น: คัง ฮย็อง-ซ็อก
อาชีพ: นักแสดง
ปีปฏิบัติงาน: ค.ศ. 2004 - ปัจจุบัน
ตัวแทน: เอเอ็มเอนเตอร์เทนเมนต์
มีชื่อเสียงจาก: โฮมทาวน์ ชะ-ชะ-ช่า

ชื่อเกาหลี
ฮันกึล: 강형석
อาร์อาร์: Gang Hyeong-seog 
เอ็มอาร์: Gang Hyŏngsŏk 
 
คัง ฮย็อง-ซ็อก (เกาหลี: 강형석, อังกฤษ: Kang Hyung-seok; เกิด 1 มกราคม ค.ศ. 1992) เป็นนักแสดงละครเวที ภาพยนตร์ และโทรทัศน์ของเกาหลีใต้ เขามีชื่อเสียงจากบทบาทของเขาในละครเรื่อง โด โด ซอล ซอล ลา ลา ซอล (2020), โฮมทาวน์ ชะชะช่า (2021), ลอสต์ (2021) และภาพยนตร์เรื่อง อาจุมม่า (2022)
ผลงานการแสดง > ภาพยนตร์

| ปี ค> ศ..ปี ค.ศ. | เรื่อง> ชื่อภาษาอังกฤษ | เรื่อง> ชื่อต้นฉบับ | บทบาท | Ref> .Ref. |
| --- | --- | --- | --- | --- |
| 2021 | วีดกทูเกเธอร์ (แวลูแคปซิดา) | 가치 캅시다 | คิม อุย-ซ็อง |  |
| 2022 | อาจุมม่า | 아줌마 | คว็อนอู |  |
แหล่งข้อมูลอื่น

คัง ฮย็อง-ซ็อก ที่ฮันซีเนมา
Kang Hyung-seok ที่อินเทอร์เน็ตมูวีเดตาเบส
Kang Hyung-seok at Daum Encyclopedia (ในภาษาเกาหลี)
Kang Hyung-seok at PlayDB (ในภาษาเกาหลี)
คัมภีร์แห่งโบบ้า เฟตต์

| คัมภีร์แห่งโบบ้า เฟตต์ |
| --- | --- |
ประเภท:   Action-adventure  Drama  Space Western 
สร้างโดย: Jon Favreau
เค้าโครงจาก: Star Wars โดย George Lucas
แสดงนำ:   Temuera Morrison  Ming-Na Wen  Pedro Pascal 
ผู้ประพันธ์ดนตรีแก่นเรื่อง: Ludwig Göransson
ผู้ประพันธ์เพลง: Joseph Shirley
ประเทศแหล่งกำเนิด: United States
ภาษาต้นฉบับ: English
จำนวนฤดูกาล: 1
จำนวนตอน: 7
การผลิต
ผู้อำนวยการผลิต:   Jon Favreau  Dave Filoni  Robert Rodriguez  Kathleen Kennedy  Colin Wilson 
ผู้อำนวยการสร้าง: John Bartnicki
สถานที่ถ่ายทำ: Los Angeles, California
ผู้กำกับภาพ:   Dean Cundey  David Klein  Paul Hughen 
ผู้ลำดับภาพ:   Jeff Seibenick  Dylan Firshein  Andrew S. Eisen  Dana E. Glauberman 
บริษัทผู้ผลิต:   Lucasfilm  Golem Creations 
ออกอากาศ
เครือข่าย: Disney+
ออกอากาศ: 29 ธันวาคม ค.ศ. 2021 (2021-12-29) – ค.ศ. present (present)
การแสดงที่เกี่ยวข้อง
The Mandalorian
คัมภีร์แห่งโบบ้า เฟตต์ (อังกฤษ: The Book of Boba Fett) เป็นภาพยนตร์ชุดทางโทรทัศน์แนวคาวบอยอวกาศ (space western) จากประเทศสหรัฐอเมริกา สร้างสรรค์โดยจอน ฟาฟโร ออกฉายผ่านบริการสตรีมมิงดิสนีย์พลัส เป็นส่วนหนึ่งของเรื่องแต่งชุดสตาร์ วอร์ส ดำเนินเรื่องหลังเหตุการณ์ใน การกลับมาของเจได (ค.ศ. 1983) และเป็นภาคแยกของภาพยนตร์ชุดเรื่องเดอะแมนดาลอเรียน ในเรื่องนี้ โบบ้า เฟตต์ ซึ่งเป็นอดีตนักล่าเงินรางวัลที่เคยมีบทบาทในเนื้อเรื่องอื่นๆ ของสตาร์ วอร์สได้ตั้งตนเป็นหัวหน้าแก๊งมาเฟีย เหตุการณ์ในเรื่องเกิดขึ้นคู่ขนานไปกับเหตุการณ์ในเดอะแมนดาลอเรียนและภาพยนตร์ชุดเรื่องอื่นๆ เช่นอาโซกา
คอลล์ออฟดิวตี: แวนการ์ด

| คอลล์ออฟดิวตี: แวนการ์ด |
| --- | --- |

ผู้พัฒนา:   สเลดจ์แฮมเมอร์เกมส์ 
ผู้จัดจำหน่าย: แอ็กทิวิชัน
กำกับ: Dave Swenson Josh Bridge
แต่งเพลง: Bear McCreary
ชุด: คอลล์ออฟดิวตี
เอนจิน: IW 8.0
เครื่องเล่น: ไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 เอกซ์บอกซ์ซีรีส์เอกซ์และซีรีส์เอส
วางจำหน่าย: 5 พฤศจิกายน 2021
แนว: วิดีโอเกมยิงมุมมองบุคคลที่หนึ่ง
รูปแบบ: เล่นคนเดียว หลายผู้เล่น
คอลล์ออฟดิวตี: แวนการ์ด (อังกฤษ: Call of Duty: Vanguard) เป็นวิดีโอเกมยิงมุมมองบุคคลที่หนึ่งที่พัฒนาโดยสเลดจ์แฮมเมอร์เกมส์ และจัดจำหน่ายโดยแอ็กทิวิชัน เป็นวิดีโอเกมที่ 18 ในซีรีส์ คอลล์ออฟดิวตี และเป็นเกมที่ 6 ของ คอลล์ออฟดิวตี ที่มีเนื้อหาเกียวกับสงครามโลกครั้งที่สอง แม้จะมีการเซ็ทฉากที่คล้ายคลึงกัน แต่ตัวเกมไม่ได้ทำหน้าที่เป็นภาคต่อของ คอลล์ออฟดิวตี: เวิลด์วอร์ 2 (2017) เนื่องจากเป็นการสร้างตัวละครและโครงเรื่องใหม่ที่มีการกำเนิดของกองกำลังพิเศษเพื่อเผชิญหน้ากับภัยคุกคามที่เกิดขึ้นใหม่ในช่วงสิ้นสุดสงครามระหว่างเขตสงครามในสงครามโลกครั้งที่สองทั่วโลก ตัวเกมวางจำหน่ายในวันที่ 5 พฤศจิกายน 2021 สำหรับไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส
ตัวเกมได้รับกระแสวิจารณ์ผสมกันจากนักวิจารณ์ โดยได้รับคำชมจากคุณค่าด้านความบันเทิงของโหมดแคมเปญและผู้เล่นหลายคน และกราฟิก แต่ตัวเกมกลับถูกวิจารณ์ในด้านบท โหมดซอมบี้ และการขาดนวัตกรรม ยอดขายของ คอลล์ออฟดิวตี: แวนการ์ด ไม่เป็นไปตามที่แอ็กทิวิชันคาดหวัง
แหล่งข้อมูลอื่น

เว็บไซต์ทางการ
คัทซึ

| --- | --- |
คัทซึ

カツ
ชื่อภาษาอังกฤษ: KATSU!
แนว: กีฬา, โรแมนติก, คอมมานดี้
มังงะ
เขียนโดย: อาดาจิ มิซึรุ
สำนักพิมพ์:  โชงะกุกัง    วิบูลย์กิจ
คัทซึ (ญี่ปุ่น: カツ) (อังกฤษ: KATSU!) การ์ตูนญี่ปุ่นแนวชกมวยเรื่องล่าสุดของอาดาจิ มิซึรุ ในประเทศญี่ปุ่น ตีพิมพ์ในนิตยสาร Shonen Sunday ตั้งแต่ปี พ.ศ. 2543 ส่วนในประเทศไทย ลงตีพิมพ์ในนิตยสาร นีออซ (Neoz) ของสำนักพิมพ์วิบูลย์กิจ และตีพิมพ์รวมเล่มออกมาแล้ว 15 เล่ม (ข้อมูล เดือน กุมภาพันธ์ พ.ศ. 2550) คัทซึ (KATSU!) ตีพิมพ์ออกจำหน่ายในญี่ปุ่นแล้ว 16 เล่ม
เนื้อเรื่อง

เนื้อเรื่องเกี่ยวกับซาโตยามะ คัตสึกิ (Katsuki) หลงรักเพื่อนร่วมห้องที่ชื่อคล้ายกัน คาสึกิ (Katsuki) โดยลงทุนไปฝึกมวยที่ค่ายของพ่อของเธอ คัตสึกิค่อยๆ ค้นพบความจริงเกี่ยวความหลังของพ่อซึ่งเป็นอดีตนักมวยนั้นแท้จริงเป็นพ่อเลี้ยง และค้นพบความสามารถด้านชกมวยที่ตนเองมีอยู่ โดยพบว่าแท้จริงแล้วเขาได้สูญเสียพ่อผู้ให้กำเนิดไปแล้ว ซึ่งเขาก็เป็นนักมวยเช่นเดียวกัน
คัตสึกิได้ตัดสินใจหันมาเอาดีทางด้านชกมวยระดับมัธยมปลาย แต่ก็ต้องเจอกับคู่แข่งมากมายรวมทั้งอดีตมือขว้างอันดับ 1 แห่งโคชิเอ็ง ผู้ก้าวมายังวงการมวยด้วยผลงานชนิดที่ใครต่อใครต้องหันมาจับตามอง ที่สำคัญคู่ปรับตัวฉกาจยังเปิดศึกนอกสังเวียนกับคัตสึกิเมื่อมาปิ๊งผู้หญิงคนเดียวกัน ซึ่งก็คือคาสึกิอีกด้วย
ตัวละคร

ซาโตยามะ คัทสึกิ
มิซึทานิ คาสึกิ
มิซากิ ชินอิจิ
แรบบิท ซากางูจิ
คัลซีส

| คัลซีส Χαλκίδα |
| --- | --- |
ทิวทัศน์ริมทะเลของคัลซีส
คัลซีสLocation within the region  
พิกัด:  38°27′45″N 23°35′42″E﻿ / ﻿38.46250°N 23.59500°E﻿ / 38.46250; 23.59500
ประเทศ:  กรีซ
แคว้น: กรีซกลาง
หน่วยภูมิภาค: ยูโบอา
การปกครอง
 • นายกเทศมนตรี: Elena Vaka (ประชาธิปไตยใหม่)
พื้นที่
 • เทศบาล: 424.77 ตร.กม. (164.00 ตร.ไมล์)
 • หน่วยเทศบาล: 30.80 ตร.กม. (11.89 ตร.ไมล์)
ความสูงจุดสูงสุด: 5 เมตร (16 ฟุต)
ความสูงจุดต่ำสุด: 0 เมตร (0 ฟุต)
ประชากร (2011)
 • Municipality: 102,223
 • ความหนาแน่นMunicipality: 240 คน/ตร.กม. (620 คน/ตร.ไมล์)
 • Municipal unit: 59,125
 • ความหนาแน่นMunicipal unit: 1,900 คน/ตร.กม. (5,000 คน/ตร.ไมล์)
เดมะนิม: คัลซิเดียน
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
รหัสไปรษณีย์: 341 00
รหัสพื้นที่: 22210
ป้ายทะเบียนรถ: ΧΑ
เว็บไซต์: www.dimoschalkideon.gr
คัลซีส หรือ คัลคิดา (กรีกสมัยใหม่: Χαλκίδα; อังกฤษ: Chalcis, Chalkida) เป็นเมืองบนเกาะยูบีอา ในจังหวัดยูบีอา ประเทศกรีซ ตั้งอยู่ริมช่องแคบเอวรีพอส เป็นศูนย์กลางการค้าที่สำคัญตั้งแต่ประมาณ 700 ปีก่อนคริสต์ศักราช เป็นส่วนหนึ่งของกรีซตั้งแต่ ค.ศ. 1830
↑  "Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός" (ภาษากรีก). Hellenic Statistical Authority.
↑  Oxford English Dictionary, 1st ed. "Chalcidian, n. & adj.3". Oxford University Press (Oxford), 1933.
คัลเลอร์มีแบดด์

คัลเลอร์มีแบดด์ (อังกฤษ: Color Me Badd) เป็นวงบอยแบนด์แนวอาร์แอนด์บี ที่รวมตัวที่โอคลาโฮมาซิตี รัฐโอคลาโฮมา สหรัฐอเมริกา ประกอบด้วยสมาชิก Lucas Koch , Scott Hall , Brian Welch และ Evan Prindle มีผลงานอัลบั้ม 6 ชุด มีซิงเกิลดังอันดับ 1 ใน อเมริกาอย่าง "I Adore Mi Amor" และ "All 4 Love" ส่วนในสหราชอาณาจักรมีเพลงอันดับ 1 คือ "I Wanna Sex You Up"